Адно з такіх мерапрыемстваў адбылося на мінулым тыдні ў дзіцячым аздараўленчым лагеры “Радуга” з дзённым знаходжаннем дзяцей, які дзейнічае пры СШ №2 г.п. Карэлічы. Забаўляльную праграму на свежым паветры “Шчаслівае дзяцінства” прапанавалі выхаванцам прышкольнага лагера супрацоўнікі раённага Цэнтра культуры і народнай творчасці, якія, дарэчы, стануць частымі гасцямі ва ўстанове адукацыі. Кожны тыдзень дзецям будзе прапанавана новае цікавае мерапрыемства.